Kuna aga nende meetmete rakendamine on alles algusjärgus, peab Rumeenia vajalikuks jätkata puidu- ja puittoodetesektoris pöördmaksustamise kohaldamist pärast 1. jaanuari 2023, et veelgi vähendada maksudest kõrvalehoidmist selles sektoris.

Rumeenia selgituste kohaselt on astutud samme, et kehtestada siseriiklikus õiguses tavapärased meetmed, mis aitavad võidelda käibemaksupettuse ja selle edasise leviku vastu puidu- ja puittoodetesektoris, nagu digiteerimisprojektid (RO e-Factura), kassaseadmete ühendamine, SAF-T, ostude ja tarnete üle tehtav järelevalve ning Rumeenia e-transpordi süsteem (transpordi järelevalve riigi territooriumil).

Üldiselt lubatakse erandeid teha piiratud ajavahemiku jooksul, et oleks võimalik hinnata, kas erimeede on sobiv ja tõhus, ning anda liikmesriikidele aega võtta vastu muid tavapäraseid meetmeid, et kõrvaldada probleem enne erimeetme kehtivuse lõppemist. Erandit, mille kohaselt võib kasutada pöördmaksustamist, on lubatud kohaldada üksnes erakorraliselt konkreetsetes valdkondades, kus esineb pettusi, ning see on viimane abinõu.

Vastavalt Rumeenia aruandele, mis esitati koos taotlusega pikendada meedet, mille kohaselt määratakse eespool nimetatud puittoodete tarnete puhul käibemaksu tasumise eest vastutavaks isikuks kaubasaaja, on kõnealune meede aidanud ära hoida maksudest kõrvalehoidumist ja maksustamise vältimist selles sektoris, kus tegutseb arvukalt väikeseid edasimüüjaid ja vahendajaid, keda on maksuasutustel keeruline kontrollida.

Vastavalt käibemaksudirektiivi artiklile 395 võivad liikmesriigid kohaldada meetmeid, millega tehakse erand käibemaksudirektiivi sätetest, et lihtsustada käibemaksu kogumise menetlust või hoida ära teatavat maksudest kõrvalehoidumist või maksustamise vältimist, kui nõukogu on neile andnud loa.

Käibemaksudirektiivi artikli 395 lõike 2 kohaselt teavitas komisjon Rumeenia taotlusest 1. septembril 2022 kõiki liikmesriike, välja arvatud Hispaania, ja 2. septembril 2022 Hispaaniat. Komisjon teatas 5. septembri 2022. aasta kirjaga Rumeeniale, et tal on taotluse hindamiseks kogu vajalik teave.

Üks levinumaid pettuseliike on see, kui puidu ja puittoodete turustusahelasse kaasatakse ettevõtjaid, kes koguvad käibemaksu, kuid ei maksa seda riigile, ning seejärel kaovad. Seejärel nõuavad nende kliendid sisendkäibemaksu mahaarvamise õigusele tuginedes tagasi summad, mida ei ole kunagi riigieelarvesse makstud.

Käibemaksudirektiivi artikli 395 kohaselt on erandi tegemine ühistest käibemaksusätetest võimalik vaid komisjoni ettepaneku põhjal nõukogus ühehäälselt antud loa alusel. Nõukogu rakendusotsus on kõige sobivam õigusakt, sest selle saab adresseerida konkreetsele liikmesriigile.

Eespool toodut arvesse võttes leiab Rumeenia, et pöördmaksustamise kohaldamine puidu ja puittoodete tarnete suhtes on saavutanud oma eesmärgi võidelda käibemaksupettuste vastu ja hoida ära nende levik, kuna kogutud maksude summa on suurenenud keskmiselt 46 077 Rumeenia leu võrra maksumaksja kohta.

(2)Nõukogu rakendusotsustega 2010/583/EL ja 2013/676/EL lubati Rumeenial kohaldada erimeedet (millega tehakse erand direktiivi 2006/112/EÜ artiklist 193) (edaspidi „erimeede“), mille kohaselt võib määrata käibemaksu tasumise eest vastutavaks maksukohustuslase, kellele teine maksukohustuslane puittooteid tarnib. Rakendusotsusega 2013/676/EL antud luba pikendati 31. detsembrini 2022.

(3)Komisjonis 11. aprillil 2022 registreeritud kirjas taotles Rumeenia luba jätkata rakendusotsusega 2013/676/EL lubatud erimeetme kohaldamist pärast 31. detsembrit 2022. 28. juuni 2022. aasta kirjas palus komisjon Rumeenialt taotluse kohta lisateavet. Rumeenia esitas oma vastuse kirjas, mis registreeriti komisjonis 22. augustil 2022.

(4)1. septembri 2022. aasta kirjas edastas komisjon direktiivi 2006/112/EÜ artikli 395 lõike 2 teise lõigu kohaselt Rumeenia taotluse teistele liikmesriikidele, välja arvatud Hispaaniale. 2. septembri 2022. aasta kirjas edastas komisjon selle taotluse Hispaaniale. Komisjon teatas 5. septembri 2022. aasta kirjas Rumeeniale, et tal on olemas taotluse hindamiseks kogu vajalik teave.

(5)Vastavalt teabele, mille Rumeenia esitas oma taotluses, ei ole erimeetme kohaldamise tinginud faktiline olukord muutunud. Lisaks nähtub Rumeenia ametiasutuste tehtud analüüsist, et meede on tõhusalt aidanud vähendada maksudest kõrvalehoidmist. Lisaks ei mõjuta erimeede negatiivselt käibemaksust tulenevaid liidu omavahendeid.

(6)Erimeede on taotletavate eesmärkidega proportsionaalne, kuna see piirdub väga konkreetsete tegevusvaldkondadega sektoris, kus on märkimisväärseid probleeme maksudest kõrvalehoidmisega ja maksustamise vältimisega. Samuti ei mõjutaks meetme jätkuv kohaldamine negatiivselt pettuste ärahoidmist jaemüügi tasandil, muudes sektorites ega teistes liikmesriikides.

(7)Üldiselt lubatakse erandeid kehtestada piiratud tähtajaks, et oleks võimalik hinnata erimeetmete sobivust ja tõhusust. Erandid annavad liikmesriikidele aega kehtestada riiklikul tasandil muid tavapäraseid meetmeid, et jälgida materjalide liikumist, käibemaksu tasumist ja maksukohustuslaste vastavust nõuetele, mis peaks lahendama vastava probleemi kuni erandi kehtivusaja lõpuni, muutes seega erandi pikendamise ülearuseks. Erandit, mille kohaselt võib kasutada pöördmaksustamist, on lubatud kohaldada üksnes erakorraliselt konkreetsetes valdkondades, kus esineb pettusi, ning see on viimane abinõu. Seetõttu peaks Rumeenia enne käesoleva rakendusotsuse kohase erimeetme kehtivusaja pikendamist rakendama muid tavapäraseid meetmeid, et võidelda käibemaksupettuste vastu puiduturul ja neid ära hoida, et erimeetme pikendamine ei oleks enam vajalik.

(8)Seepärast on asjakohane rakendusotsuses 2013/676/EL sätestatud loa kehtivust pikendada. Rumeeniale antud loa kehtivusaja pikendamine peaks olema ajaliselt piiratud, et oleks võimalik hinnata erimeetme tõhusust ja sobivust.

(9)Seepärast tuleks rakendusotsust 2013/676/EL vastavalt muuta,

ON VASTU VÕTNUD KÄESOLEVA OTSUSE:

Artikkel 1

Rakendusotsuse 2013/676/EL artiklis 1 asendatakse kuupäev „31. detsember 2022“ kuupäevaga „31. detsember 2025“.

Artikkel 2

Käesolev otsus on adresseeritud Rumeeniale.

Brüssel,